দেওয়ালে রক্ত দিয়ে লেখা ‘আমি পাগল’, ‘আমার স্বামী নির্দোষ’

ওয়েবডেস্ক- স্ত্রীকে খুন! নিজের অপরাধ লুকোতে খুনকে আত্মহত্যা প্রমাণের চেষ্টা স্বামীর। স্ত্রীর রক্ত দিয়ে দেওয়ালে লিখলেন ‘আমি নির্দোষ’। তবে এইভাবে নিজের অপরাধ লুকোতে পারেনি স্বামী। উত্তরপ্রদেশের (Uttar Pradesh) প্রয়াগরাজের (Prayagraj) ঘটনার তদন্তে নেমে অভিযুক্ত স্বামীকে গ্রেফতার করেছে পুলিশ। মৃত স্ত্রীর নাম সুষমা দ্বিবেদী। খুনের অভিযোগে স্বামী রোহিত দ্বিবেদীকে (Rohit Dwivedi) গ্রেফতার করেছে পুলিশ। জেরায় খুনের কথা স্বীকার স্বামীর।

পুলিশ সূত্রে খবর, প্রয়াগরাজে একটি ভাড়া বাড়িতে থাকতেন ওই দম্পতি। শুক্রবার বিকেলে ঘর থেকে সুষমার দেহ উদ্ধার হয়। স্থানীয় সূত্রে খবর, শুক্রবার বিকেলে নিজের অপরাধ লুকোতে নিজেই চিৎকার করে ওঠেন রোহিত। তার এই ভয়ার্ত চিৎকার শুনে পাড়া প্রতিবেশীর লোকেরা ছুটে আসে। সুষমার দেহ সেই সময় মাটিতে পড়ে ছিল। সঙ্গে সঙ্গে পুলিশে খবর দেওয়া হয়। পুলিশ সূত্রে খবর, ওই যুবতীর গলায় ধারালো অস্ত্রের কোপ ছিল। অস্ত্রটি তাঁর গলায় বিঁধেছিল। সঙ্গে দেওয়ালে রক্ত দিয়ে লেখা ছিল, ‘‘আমি পাগল। আমার স্বামী নির্দোষ।’’

প্রাথমিকভাবে ঘটনাটিকে আত্মহত্যার রূপ দিতে চাইলেও তদন্তকারীদের সন্দেহ হয়। রোহিতের বয়ানেও অসঙ্গতি পাওয়া যায়। দেওয়ালে রক্ত দিয়ে লেখাটিও মৃতার হাতের লেখা ছিল না। এর পরেই রোহিতকে আটক করে জিজ্ঞাসাবাদ শুরু করে পুলিশ। পুলিশি জিজ্ঞাসাবাদে অবশেষে খুনের কথা স্বীকার করে রোহিত।

আরও পড়ুন- জঙ্গলে দাঁড়িয়ে ছবির পোজ, অতর্কিতে ঘাড়ে লাফ দিয়ে পড়ল বাঘ

রোহিতের বয়ান অনুযায়ী, ২০২০ সালে বিয়ে হয়েছিল দুজনের। কিন্তু তাদের কোনও সন্তান হয়নি। নিঃসন্তান ছিলেন। এই নিয়ে প্রতিদিনই ঝগড়া হত। সম্পর্ক তলানিতে ঠেকেছিল। দুজনেই দুজনকে সহ্য করতে পারতেন না। সম্পর্ক থেকে মুক্তি পেতে রাগের বশেই স্ত্রীকে খুন করেন রোহিত।

দেখুন আরও খবর-